tartuNLP/wikipedia-smugri-20251201 huggingface dataset:
Robert Randma

Robert Randma (sündinud 24. jaanuaril 1984 Tallinnas) on eesti psühhoterapeut ja ühe romaani autor.
Ta on EUROTAS-e sertifitseeritud terapeut ja psühhoterapeutiliste artiklite autor ning Terapeut.ee ja kirjanikurühmituse Purpurmust.org algataja.
Randma on lõpetanud 2004. aastal Suurbritannias Birminghami Ülikooli kommunikatsiooni erialal. Lisaks inglise meediale õppis ta seal ka antropoloogiat.
Randma on varem töötanud ühes Eesti reklaamiagentuuris.
Loominguline tegevus.
Tema romaan "Sigaret" (Eesti Päevaleht, 2009)märgiti ära Eesti Romaaniühingu romaanivõistlusel (2009)
2019. aastal oli ta mängufilmi "Skandinaavia vaikus" – stsenaariumi konsultant
Robert Randma on huvitatud absurdimaigulisest reaalsusest. Oma kirjanikust eeskujuna näeb ta Douglas Couplandi, kelle loomingut iseloomustavad hüsteerilisus, ülekeeratud realism ja humoorikus. Sarnaselt Douglasele tunneb ka Robert, et tahab ajada lugeja naerma, ent pakkuda samal ajal ka mõtlemisainet.
Tema romaani “Sigaret” kujundus on omapärane, kaheti vaadeldav kaanepilt, mille kohta autor ise ütleb: “Kujunduses kasutasime alasti kehasid, mis pole seksuaalses mõttes kuidagi väljakutsuvad ega provotseerivad – nad lihtsalt on seal.” Eesti poekettide jaoks oli see kujundus siiski liiga seksuaalne.
Romaani idee tekkis Randmal une ja ärkveloleku piiripealsest kogemusest. Raamatu kirjutamise ajaks kolis ta Islandile (september–november 2008).
Detsembris 2008 asutasid Robert Randma ja Eia Uus kirjanikurühmituse Purpurmust.org.
Tegevus terapeudina.
Teraapiaklientidega töötab ta alates 2011. aastast.
Sandra saab tööd

"Sandra saab tööd" on 2021. aasta septembris esilinastunud Eesti mängufilm. 
Filmist.
Füüsikadoktor Sandra Mets kaotab ootamatult töö teadusasutuses. Uue töökoha leidmine ei kujune lihtsaks, see on hoopis erinevate tragikoomiliste katsumuste rida. Tööintervjuud viivad endise teadlase erinevatesse olukordadesse ja kokku uute persoonidega, alates veidra väikeettevõtja valvsa pilgu all testimisest kuni start-up firma juhtide hoogsate algatusteni. Autistlike joontega Sandra avastab end ootamatult silmakirjalikust ja mingile erilisele võimule pretendeerivast maailmast. Näha on peategelase üksindust, rõhutatud mittesobimist ja emotsionaalset kohmetust. Siiski peab Sandra kohanduma uute situatsioonide ja tutvustega, kuid õhku jääb küsimus, kuidas selles kõiges iseendaks jääda. 
Osatäitjad.
ja teised.
Bodajk

Bodajk on linn Ungaris Fejéri komitaadis Móri kreisis.
Geograafiline asend.
Bodajk asub kreisikeskusest Mórist umbes 6 km lõunakagus ja komitaadikeskusest Székesfehérvárist ligikaudu 20 km loodes. Linna läbib Székesfehérvár–Komáromi raudteeliin.
Ajalugu.
Bodajki keskaegsest ajaloost on vähe teada. 1543. aastal vallutasid türklased Bodajki. Türgi võimu all oli Bodajk kuni 1691. aastani. Bodajk sai turulinnaks 1774. aastal, kuid kaotas turulinna staatuse 1870. aastal. Linnaõigused sai Bodajk 2008. aastal.
Sơn Tịnhi ringkond

Sơn Tịnhi ringkond on ringkond Vietnamis Lõuna-Keskranniku piirkonnas Quảng Ngãi provintsis, Quảng Ngãi linnast kirdes. Aastal 1968 leidis Sơn Tịnhi ringkonnas Mỹ Lai ja Son My külas aset sadu inimelusid nõudnud Mỹ Lai veresaun. Sơn Tịnhi Co Luy külas on 8 km pikkune populaarne liivarand, ringkonnas on ka Tịnh Phongi tööstuspark, kus asub tekstiilivabrik.
Bad Erlach

Bad Erlach on vald "(Marktgemeinde)" Austrias Alam-Austria liidumaal Wiener Neustadti maaringkonnas.
Oskari Kargu

Oskari Kargu (sündinud 8. aprillil 1976 Tartus) on Eesti profijalgrattur.
Karjäär.
Võistelnud järgmistes profimeeskondades:
 Eesti meister grupisõidus
 2. koht Eesti meistrivõistlustel eraldistardis
 3. koht Eesti meistrivõistlustel eraldistardis
 3. koht Eesti meistrivõistlustel grupisõidus
Sõjategevus Belgorodi oblastis Vene-Ukraina sõja käigus

Sissetungid Belgorodi oblastisse Vene-Ukraina sõja käigus on sõjalised operatsioonid, mis toimusid Belgorodi oblastis, mis on Venemaal asuv piirkond, millel on ühine piir Ukrainaga. Need sissetungid on osa käimasolevast Venemaa sissetungist Ukrainasse, mis algas 2022. aastal.
Eellugu.
2023. aasta mais alustasid kaks Kremli-vastast rühmitust, Vene Vabatahtlike Korpus (RVC) ja Vene Vabaduse Leegion, rünnakut Belgorodi oblastisse, võttes endale vastutuse rünnaku eest. Seda kirjeldati kui üht suurimat ja kõige julgemat piiriülest operatsiooni alates sõja algusest, mille tulemusel hukkus Venemaa ametnike sõnul üle 70 inimese. Rühmitused teatasid, et nad olid täielikult vabastanud piirilinna Kozinka ja tungisid kaugemal idas asuvasse Graivoronisse.
Vastus.
Vene allikad teatasid, et RVC ja Vene Vabaduse Leegioni üksus, mis koosnes kahest tankist, soomukist ja veel üheksast soomusveokist, ületas rahvusvahelise piiri ja vallutas Kozinka. Ukraina ametnikud märkisid, et nad olid rünnakust teadlikud, kuid eitasid Ukraina relvajõudude otsest osalust.
Vastuseks rünnakule teatas Belgorodi oblasti kuberner Vjatšeslav Gladkov, et algatab terrorismivastase operatsioonirežiimi rünnaku tõrjumiseks.
Detsembris 2023 viisid Ukraina väed väidetavalt 29. ja 30. detsembri vahelisel ööl Venemaal asuvate sihtmärkide vastu läbi suure hulga rünnakuid vastuseks Venemaa raketi- ja droonirünnakutele Ukraina vastu. Ukraina julgeolekuallikad iseloomustasid neid lööke väidetavalt vastusena Venemaa rünnakutele, mis olid suurimad Ukraina vastu suunatud drooni- ja raketilöögid alates täiemahulise sissetungi algusest.
2024. aasta aprill.
Vene Vabatahtlike Korpus teatas, et lõpetas oma „kuuma faasi“ Venemaal, väites, et kuigi nad ei osale enam intensiivsetes võitlustes valitsusvägede vastu, on sabotaaži- ja luurerühmad jäänud Belgorodi ja Kurski oblastisse.
2025. aasta märts.
Ukraina väed alustasid 2025. aasta 18. märtsil Demidovka, Grafovka ja Prilesje linnade lähistel sissetungi Belgorodi oblastisse.
Belgorodi oblastisse tunginud Ukraina relvajõud hävitasid seal neli Vene sõjaväekopterit.
Ukraina üksuste pealetung jätkus kuu lõpu poole, saavutati täielik kontroll Demidovka küla üle.
Jacques Cheminade

Jacques Cheminade (sündinud 1941) on Prantsusmaa poliitik ja endine diplomaat.
Ta kandideeris 1995. aasta Prantsusmaa presidendivalimistel (Fédération pour une nouvelle solidarité, FNS), 2012. aasta valimistel ja 2017. aasta valimistel (mõlemal korral Solidarité et Progrès, SP). Cheminade jäi kõigi kandidaatide seas kõikidel kordadel viimasele kohale. Alates 29. veebruarist 1996 on ta partei Solidarité et Progrès juht.
Cheminade õppis Pariisi HECis ja ENAs. Ajal, mil ta töötas kommertsatašeena Prantsuse saatkonnas Washingtonis, (1972–1977) tutvus ta Lyndon LaRouche'iga, kes mõjutas tema poliitilisi ideid. Seejärel jälgis Cheminade'i FBI.
70 (Tallinna bussiliin)

70 on ajutine Tallinna bussilliin, mis teenindab marsruudil Hobujaama-Lauluväljak. Liini teenindab Tallinna Linnatranspordi AS ning liiklus toimub laulupeo ajal.
Kodutütarde erikatsed

Kodutütarde erikatsed on Kodutütarde organisatsioonis tegutsemise käigus õpitavad ja sooritatavad kindlate nõuetega eksamid. Sooritanud saavad käisel kandmiseks vastava märgi.
Üldine kirjeldus.
Erikatsed moodustavad suure osa traditsioonidest ja põhimõtetest. Kodutütarde erikatsed annavad noortele võimaluse arendada ennast teatud valdkondades. Need panevad proovile kodutütarde teadmised ja oskused. Eriala valik on iga kodutütre isiklik initsiatiiv ja soov. Erikatseteks võib õppida olenevalt erialast nii individuaalselt kui grupiti, teadmisi võib omandada organisatsiooni sees või ka väljaspool, kuid erikatse sooritamisel tuleb oma teadmisi rakendada organisatsiooni heaks. Et sooritada Kodutütarde erikatse märk, peab soovija olema Kodutütarde organisatsiooni ametlik liige ning sooritama ettenähtud nõuded. 
Kodutütardel on kokku 28 erikatset. Neist levinumad on matkaja, laskur, laulja ja esmaabiandja. Erikatseid kantakse organisatsiooni piduliku vormisärgi paremal käisel ning igal erialal on oma enda kindel kujutis. Erikatse märki kujutatakse Kodutütardel ringikujulisena, mida ääristab kollane ringjoon. Kollase ringjoone sisse on kujundatud erialale viitav kujutis.
Mauricio Lemos

Paolo Mauricio Lemos Merladett (sündinud 28. detsembril 1995 Riveras) on Uruguay jalgpallur, kes mängib keskkaitsjana Brasiilia kõrgliigaklubis Atlético Mineiro.
Ta alustas klubikarjääri Uruguay klubis Defensor Sporting, mille põhimeeskonnas debüteeris ta Uruguay kõrgliigas 2014. aasta mais. Klubikarjääri jooksul on ta mänginud veel Venemaa kõrgliigaklubis Kaasani Rubin (2015/16), Hispaania klubis Las Palmas (2015–2018, hooaeg 2019/20), Itaalia kõrgliigaklubis Sassuolo (2018–2019), Türgi kõrgliigaklubis Fenerbahçe (2020/21 ja 2022) ning Belgia kõrgliigaklubis Beerschot (2021/22). 2023. aasta veebruaris liitus ta Atlético Mineiroga. Aastatel 2023 ja 2024 võitis ta Atlético Mineiroga Minas Geraisi osariigi meistrivõistlused.
2015. aasta Panameerika mängude jalgpalliturniiril võitis Lemos Uruguay võistkonnaga kuldmedali. Uruguay jalgpallikoondises tegi ta debüüdi 10. novembril 2017 sõprusmängus Austria vastu.
Ramona (Oklahoma)

Ramona on linn USA-s Oklahoma osariigis Washingtoni maakonnas. See asub Tulsast 40 km kaugusel põhjas ja maakonna halduskeskusest Bartlesville'ist 21 km kaugusel lõunas maantee U.S. Route 75 ääres.
Elanike arv on 2020. aasta rahvaloenduse seisuga 524. Aastal 2010 oli elanikke 535.
Ramona kujunes välja 1899. aastal, kui sinna jõudis Atchison, Topeka and Santa Fe Railway raudteeliin. Linn sai nime ameerika kirjaniku Helen Hunt Jacksoni romaani "Ramona" järgi. Linnaõigused sai Ramona 1901. aastal. 20. sajandi esimeses pooles oli peamine majandusharu naftatööstus, lisaks alustas 1908. aastal Ramonas tööd tellisevabrik.
Linnas asuvad kergejõustikustaadion ning pesapalli- ja pehmepalliväljakud. 14. aprillil 2024 püstitas leedulane Mykolas Alekna Ramonas peetud võistlusel kettaheites uue maailmarekordi (74.35).
Teofrastus

"Teofrastus" on Astrid Reinla lasteraamat. 
Sisu.
Raamatus on läbi kassi silmade räägitud lugu vabadusest ja kaastundest, loo tegevus leiab aset 1980. aastate Eestis. Üksik kass elab Peedu rongijaamas, kuni ühel päeval pakub kaastundlik rongisõitja talle enda juures kodu. Kass leiab eest armastavate inimestega hooliva kodu ning ta saab uhke nime: Teofrastus Bombastus Filippus Aureolus. Kuid hea elu maamajas ei kesta kaua. Pererahvas peab minema linna elama, kus ühel saatuslikul päeval satub Teofrastus tänavale ja eksib ära. Kas ta leiab tagasitee? Teofrastust ootavad ees mitmed katsumused, kuid lõpuks leiab ta siiski tee tagasi pererahva juurde.
Ilmunud.
Raamatu põhjal valmis 2019. aastal animafilm "Teofrastus" (režissöör Sergei Kibus), mis on võitnud rohkelt rahvusvaheliste festivalide auhindu.
CryptoZoo

Krüptozoo on Ameerika youtuber'i i poolt loodud mäng, kus inimesed võivad päris raha eest NFT tegelasi osta
Verpelét

Verpelét on linn Ungaris Hevesi komitaadis Egeri kreisis.
Geograafiline asend.
Verpelét asub Mátra mäestiku jalamil, komitaadi- ja kreisikeskusest Egerist ligikaudu 12 km lääneedelas.
Ajalugu.
Asulat on esmamainitud 1252. aastal. Türgi võimu alla oli Verpelét juba vähemalt 1550. aastast. Pärast Türgi ikke lõppu 17. sajandi lõpul oli asula peaaegu inimtühjaks jäänud. 1828. aastal sai Verpelét turulinnaks. Raudteeühendus oli Verpelétil alates 1886. aastast. Suurkülaks sai Verpelét 1973. aastal.
Linnaõigused sai Verpelét 2013. aastal.
2024. aasta 17. aprilli raketirünnak Tšernihivile

2024. aasta 17. aprilli raketirünnak Tšernihivile oli Vene-Ukraina sõja käigus toimunud Vene relvajõudude korraldatud raketirünnak Tšernihivi kesklinnale, milles hukkus vähemalt 18 inimest.
Reign In Blood

Reign In Blood on USA thrash "metal" bandi Slayer kolmas stuudio album. See ilmus 1986. aastal Def Jam Recordings väljastamisel.
Cinderella (ansambel)

Cinderella oli Ameerika Ühendriikide rokkansambel, mis tegutses aastatel 1983 kuni 2014.
Urmo Fuchs

Urmo Fuchs (sündinud 3. mail 1978) on Eesti jalgrattur ja rulluisutaja. 1997. aasta Eesti meister eraldistardis.
Teofrastus (animafilm)

"Teofrastus" on 2018. aasta detsembris esilinastunud Eesti nukufilm, mis on loodud Astrid Reinla lasteraamatu "Teofrastus" ainetel. 
Filmi sisu.
Film räägib läbi kassi silmade vabadusest ja kaastundest, loo tegevus leiab aset 1980. aastate Eestis. Üksik kass elab Peedu rongijaamas, kuni ühel päeval pakub kaastundlik rongisõitja talle enda juures elupaika. Kass leiab eest armastavate inimestega hooliva kodu ning ta saab uhke nime: Teofrastus Bombastus Filippus Aureolus. Kuid mõnus elu maamajas ei kesta kaua. Pererahvas peab minema sügisel linna tööle ja nad võtavad kassi kaasa. Ühel saatuslikul päeval, vaadeldes väikese linna-korteri rõdul linde, hüppab kass kogemata alla ja eksib ühesuguste magalarajooni majakarpide vahel ära. Kuidas leida tagasitee koju? Teofrastust ootavad ees mitmed katsumused, kuid lõpuks leiab ta siiski tee tagasi pererahva juurde.
Filmi tegemisest.
Kogu "Teofrastuse" maailm on nukufilmi stuudios ehitatud plastiliinist. Nukufilmi jutustaja teksti esitab Aleksei Turovski, helilooja on Mari Jürjens.
Huvitavaid fakte:
Skid Row (ansambel)

Skid Row on Ameerika rokkansambel, mis loodi 1986. aastal USA New Jersey osariigis. Bänd saavutas kommertsedu 1980. aastate lõpus ja 1990. aastate alguses oma esimeste albumitega "Skid Row" (1989) ja "Slave to the Grind" (1991).
C-vitamiini teraapia

C-vitamiini megaannustes teraapia ehk C-vitamiini teraapia hõlmab C-vitamiini preparaatide manustamist patsiendile või kliendile suures koguses, olgu selleks siis suukaudne või veenisisene manustamine. Seda meetodit kasutatakse sooviga säiliada tervist, ravida või ennetada haigusi. Manustamine toimub sageli suurtes annustes, mis võivad ulatuda 1 kuni 50 grammini. Selle teraapia puhul ei ole teaduslikult tõestatud ravivat efekti.
C-vitamiini teraapia on leidnud kasutust nii tõenduspõhises meditsiinis kui ka alternatiivmeditsiinis.
Oluline on märkida, et raseduse ajal suurtes kogustes C-vitamiini tarbimine võib oluliselt mõjutada loote C-vitamiini vajadust ning seega tuleks seda tarbida ettevaatlikult.
Pistriku mäetipp

Pistriku mäetipp või Raisakotka mägi (paali keeles "Gijjhakūṭa", sanskriti keeles "Gṛddhakūṭa" गृद्धकूट) on Indias Bihari osariigis ajaloolise Rādžagriha (praeguse Rajgiri) linna lähedal asuv mäetipp, mille kuju meenutab istuvat pistrikku või raisakotkast. 
Budistliku pärimuse kohaselt õpetas Buddha seal näiteks kaheksatuhandelist ületava mõistmise suutrat, lootossuutrat, ületava mõistmise südasuutrat jms. 
Pistriku mäetipp on üks budistlike palverännakute sihtkohti.
Bad Fischau-Brunn

Bad Fischau-Brunn on vald "(Marktgemeinde)" Austrias Alam-Austria liidumaal Wiener Neustadti maaringkonnas.
See asub u. 50 km Viinist lõunas Viini nõo servas.
Ajalugu.
Vanimad asustusjäljed valla territooriumil pärinevad Hallstatti kultuurist (8.-6. sajand eKr). Rooma tee läbis piirkonda ja Fischau allikaid kasutati juba Rooma ajal. Nime "Fischau" on esmakordselt mainitud 9. sajandil. Turulinna on mainitud 1166. aastal ja see oli ka rahapaja asukoht. Kuid see kaotas oma tähtsuse pärast seda, kui 12. sajandi lõpul asutatud Wiener Neustadtist sai rahapaja asukoht.
Fischau mineraalveeallikate kasutamine kasvas 1872. aastal, kui avati kuurort ("Kristalltherme"). Seda ehitati ümber ja laiendati praegusesse seisu 1900. aastal. Eesliide "Bad" (spaalinn) lisati nimele 1929. aastal. Praegune turulinn moodustati 1969. aastal, kui liideti Brunn an der Schneebergbahni ja Bad-Fischau vallad.
Bad Schönau

Bad Schönau on vald "(Gemeinde)" Austrias Alam-Austria liidumaal Wiener Neustadti maaringkonnas.
Bourdot' oganahkis

Bourdot' oganahkis ("Steccherinum bourdotii") on klassi "Agaricomycetes" kuuluv kandseente liik.
Seen kasvab puude lamatüvedel.
Bromberg (Alam-Austria)

Bromberg on vald "(Marktgemeinde)" Austrias Alam-Austria liidumaal Wiener Neustadti maaringkonnas.
On Frail Wings of Vanity and Wax

"On Frail Wings of Vanity and Wax" on ansambli Alesana debüütalbum. Algselt ilmus see 6. juunil 2006, plaadifirma Tragic Hero Records poolt, kuid kui bänd liitus Fearless Recordsiga, anti see uuesti välja 20. märtsil 2007 koos kahe boonuslooga. Albumi nimi viitab vanakreeka müüdile Ikarosest.
Lood.
Kõik sõnad on kirjutanud Dennis Lee ja Shawn Milke, muusika on kirjutanud Alesana.
Victor Norris Hamilton

Victor Norris Hamilton (15. juuli 1919- 11.november 1997) oli Ameerika krüptoloog, kes läks 1963. aastal Nõukogude Liitu. Ta avastati 1992. aastal Venemaal vaimuhaiglast, kus ta oli olnud 20 aastat.
Varajane elu.
Hamilton sündis Fouzi Demitri Hindaly nime all Jaffas, mis oli tol ajal Palestiina osa. Ta lõpetas Beiruti Ameerika ülikooli ja abiellus Liibüas ameeriklanna Lilly Bell Drake'iga, kes veenis teda USA-sse minema. Tema enda sõnul sai temast naturaliseeritud USA kodanik ning oli tal Georgia õpetajaluba, kuid ta ei saanud tööd, kuna oli araablane. Hamilton töötas uksehoidjana, kuni kolonel võttis ta tööle riikliku julgeolekuagentuuri (NSA) heaks.
Hamilton sai töökoha NSA-s 1957. aastal ja töötas seal kaks aastat "A.L.L.O." (kõik teised riigid) üksuses. 1959. aasta veebruaris sai ta närvivapustuse, kuid jäi tööle NSA-sse, kuna seal oli vähe araabia keelt oskavaid töötajaid. Ta vabastati 1959. aasta juunis vaimse tervise põhjustel. Hiljem väitis, et teeskles sümptomeid, et tal lubataks agentuurist lahkuda.
Vaimne haigus ja hilisem elu.
Hamilton oli NSV Liidus skisofreenia tõttu vangistuses, esialgu Kremlin kõrgete ametnike haiglas. 1971. aastal viidi ta üle 5. eripsühhiaatriahaiglasse Troitskojes, mis asub Moskvast umbes 50 kilomeetrit lõuna pool. Teda avastas seal 1992. aastal uuesti Ark Project, mis otsis USA sõjavange, kes võisid pärast NSV Liidu langemist olla Nõukogude käes. Hamilton oli veendunud, et Pentagon suhtles temaga kõigepealt raadio teel, seejärel tema televiisori kaudu. Kui nad 1992. aastal tema asukohast teada said, teatasid ta naine ja lapsed, et olid üllatunud, et Hamilton veel elus oli ning taotlevad tema repatrieerimist. Hamilton suri novembris 1997 78-aastaselt.
Joonissari

Joonissari on samade tegelaste ja jätkuva süžeega joonisfilmide ehk joonisanimatsioonide sari. Sarja saab edastada televisioonis, näidata kinodes, avaldada Internetis veebiseeriana või lasta otse videosse. Nagu teisigi loometöid, võib ka joonissarju olla väga erinevatest žanritest ja neil võib olla ka erinev sihtrühm, mis sõltub vaatajate soost või vanusest. Joonissarjas võib olla mitte ettemääratud arv episoode või olla piiratud arv episoode, nagu miniseeriates. 
Televisioon.
Televisioonis esitatakse animeeritud telesarju iga päev või teatud nädalapäevadel ettenähtud aegadel, nagu hommikutel uudiste vahel.
Episoodide kestus saab olla erinev. Traditsiooniliselt toodetakse neid täielike pooletunniste või peaaegu pooletunniste saadetena; paljud on aga esitatud animeeritud lühifilmidena, mida saab kombineerida teatud ajaperioodi täitmiseks "telesegmentidena", sisaldades mitut sellist lühifilmi. Reklaami arvesse võttes võib multikas ise olla pooltunnist vaid 15-20 minutit. On ka sarju, mille episoodid kestavad umbes viis minutit.
Ogaplaat

Ogaplaat on kuumtsingitud terasplaadist kinnitusvahend paksusega 1–2 mm, mille ühele küljele on stantsitud puitelemente ühendavad teravad ogad. Ogaplaate kasutatakse puitelementide ühendamiseks (näiteks katusefermid ja puitsõrestikud). Ogaplaate toodetakse väga erinevas mõõdus vastavalt standarditele, olenevalt ühenduskoha pikkusest, laiusest ja paksusest. Ogaplaatide kasutamine annab võimaluse ühenduselementide tootmist mehhaniseerida. Ogaplaadi leiutas 1955. aastal Ameerika ehitusinsener John Calvin Jureit.
Sõrestikud.
Ogaplaatsõrestikke valmistades liidetakse vajaminev hulk puitmaterjali ogaplaatidega. Sõrestike valmistamine on mehhaniseeritud spetsiaalsete masinatega, mis võimaldab luua tugevad ja liikumatud ühendused. Kõik sõrestiku elemendid valmistatakse täispuidust, mistõttu ei saa neid valmistada suure sildega. 
Paigaldus.
Puitmaterjalina kasutatakse männi- ja kuusepuitu laiusega 100–200 mm ning paksusega 40–60 mm. Plaadid surutakse vastava pressi abil kinni ühendavate elementide mõlemalt küljelt. Minimaalne ogaplaadi ülekate igale puitelemendile peab olema vähemalt 40 mm või 1/3 puitelemendi kõrgusest. Plaadid, mida kasutatakse jätkudes, peaksid katma vähemalt 2/3 nõutava elemendi kõrgusest.
Mike Gravel

Maurice Robert Gravel (13. mai 1930 Springfield, Massachusetts – 26. juuni 2021 Seaside, California) oli Ameerika Ühendriikide poliitik.
Gavel sündis ja kasvas üles Massachusettsi osariigis. 1950. aastate lõpus kolis Gravel Alaskale, kus sai kinnisvaraarendajaks ja astus seejärel poliitikasse. Aastatel 1963–1967 kuulus ta Alaska osariigi Esindajatekotta. Aastatel 1965–1967 oli ta Alaska Esindajatekoja spiiker. 1968. aastal valiti Gravel USA Senatisse.
Senaatorina sai Gravel üleriigilisel tuntuks tänu oma jõulistele, kuid ebaõnnestunud katsetele lõpetada värbamine Vietnami sõtta ja teha 1971. aastal avalikuks "Pentagoni paberid". 1972. aasta presidendivalimistel üritas ta saada Demokraatliku Partei asepresidendikandidaadiks. Tal oli 1973. aastal oluline roll Alaska naftajuhtme rajamiseks Kongressilt nõusoleku saamisel. 1974. aastal valiti Gravel Senatisse tagasi, kuid 1980. aastal sai ta eelvalimistel lüüa.
2008. aasta presidendivalimistel kandideeris Gravel Demokraatliku Partei ja Libertaarse Partei kandidaadina ning 2020. aasta presidendivalimistel taas Demokraatliku Partei kandidaadina.
Jimmy Greaves

James Peter Greaves (20. veebruar 1940 London – 19. september 2021 Danbury, Essex) oli Inglismaa jalgpallur (ründaja).
Greaves alustas profikarjääri Inglismaa jalgpalliklubis Chelsea. Kõigest nelja esimese hooajaga lõi ta Inglismaa kõrgliigas koguni 124 väravat. 1960–61 oli tema edukaim hooaeg, mil ta lõi 41 väravat. 1961. aasta aprillis müüdis ta 80 000 naelsterlingi eest Itaalia klubile AC Milan, kuid juba sama aasta detsembris naasis ta Inglismaale, liitudes Tottenham Hotspuriga, kus mängis kuni 1970. aastani. Greaves lõi Tottenham Hotspuri meeskonnas 266 väravat (neist 220 Inglismaa kõrgliigas) ja on sellega Harry Kane'i järel klubi ajaloo paremuselt teine väravalööja. Aastatel 1962 ja 1967 võitis ta Tottenhamiga nii Inglismaa karikavõistlused kui ka superkarika. 1963. aastal võitis ta klubiga UEFA karikavõitjate karika, kui finaalmängus alistati Hispaania klubi Madridi Atlético (Greaves lõi Tottenhami viiest väravast kaks).
1970. aasta märtsis liitus ta West Ham Unitediga, kus mängis kuni 1970–71 hooaja lõpuni. Aastatel 1957–1969 lõi Greaves Inglismaa kõrgliigas 12 hooajal järjest vähemalt 15 väravat. Inglismaa jalgpalli kõrgliigas lõi ta 516 mänguga kokku 357 väravat ja on sellega liiga ajaloo suurim väravakütt. Inglismaa kõrgliiga hooaja suurim väravakütt oli ta kokku kuuel hooajal (1958–59 ja 1960–61 Chelseas mängides ning 1962–63, 1963–64, 1964–65 ja 1968–69 Tottenhamis mängides). Inglismaa liigat ei võitnud Greaves kordagi, parimaks tulemuseks jäi teine koht hooajal 1962–63 Tottenhami meeskonnas.
1971. aastal lõpetas Greaves jalgpallurikarjääri. Jalgpalli juurde naasis ta paar aastat hiljem, mängides 1970. aastate teises pooles mitmes Inglismaa amatööride liiga klubides.
Greaves mängis aastatel 1959–1967 Inglismaa jalgpallikoondises kokku 57 korda ja lõi 44 väravat. Ta on Inglismaa koondise läbi aegade paremuselt viies väravakütt. Ta on Inglismaa koondislastest teinud enim kübaratrikke (kokku kuus). 1962. aasta jalgpalli MM-il, kus Greaves lõi alagrupiturniiril värava Argentina vastu, tuli tal koos Inglismaa koondisega tunnistada hilisema maailmameistri Brasiilia paremust. 1966. aasta MM-il sai Greaves alagrupiturniiril vigastada ning tema asemele tuli Geoff Hurst, kes kujunes väljalangemismängudes nelja väravaga Inglismaa väärtuslikumaks mängijaks. Inglismaa tuli turniiril maailmameistriks, kuid Greaves finaalis ei mänginud ja ta sai võiduka Inglismaa koondise koosseisus tunnustatud alles 2009. aastal. Pärast 1966. aasta MM-i finaalturniiri mängis Greaves Inglismaa koondises veel vaid kolm korda ning lõi 24. mail 1967 sõprusmängus Hispaania vastu oma koondisekarjääri 44. ja ühtlasi viimase värava. Viimast korda pääses ta Inglismaa koondises väljakule 27. mail 1967 sõpruskohtumises Austria vastu. Greaves oli 1967. aastal 44 väravaga Inglismaa koondise läbi aegade edukam ründaja, kuid aasta hiljem ületas tema tulemuse Bobby Charlton. Greaves kuulus Inglismaa koondisse koosseisu veel ka 1968. aasta EM-il, kus Inglismaa saavutas kolmanda koha, kuid Greaves ei pääsenud turniiril kordagi platsile.
2002. aastal oli Greaves üks esimestest, kes võeti Inglismaa jalgpalli kuulsuste halli liikmeks.
Félix Torres

Félix Eduardo Torres Caicedo (sündinud 11. jaanuaril 1997 San Lorenzos) on Ecuadori jalgpallur, kes mängib kaitsjana Brasiilia kõrgliigaklubis Corinthians ja Ecuadori jalgpallikoondises.
Ecuadori kõrgliigas debüteeris ta 2017. aasta juulis Barcelona meeskonnas. Ecuadori kõrgliigas lõi ta esimese värava 5. novembril 2017 mängus Guayaquil City vastu.
Aastatel 2019–2023 mängis ta Mehhiko kõrgliigaklubis Santos Laguna.
2024. aasta jaanuaris sõlmis ta kuni 2027. aasta lõpuni kehtiva lepingu Corinthiansega.
2017. aastal saavutas ta Ecuadori kuni 20-aastaste koondisega Lõuna-Ameerika omavanuste meistrivõistlustel teise koha. Samal aastal toimunud juunioride maailmameistrivõistlustel ta Ecuadori koondisega alagrupiturniirist edasi ei pääsenud. Ecuadori jalgpallikoondises tegi Torres debüüdi 10. septembril 2019 sõprusmängus Boliivia vastu. Koondisekarjääri esimese värava lõi ta 2. septembril 2021 MM-i valikmängus Paraguay vastu. Ta kuulus Ecuadori koondisse 2021. aasta Copa Américal ja 2022. aasta maailmameistrivõistlustel.
Kolmevöödiline havisaba

Kolmevöödiline havisaba ("Dracaena trifasciata", 2017. aastani "Sansevieria trifasciata") on aspariliste sugukonda kuuluv õistaimeliik, mis on pärit troopilise Lääne-Aafrika aladelt, Ida-Nigeeriast Kongoni. 
Varem arvati see taim havisaba perekonda. 
Kolmevöödilist havisaba kasvatatakse sageli toataimena, sest ta püsib elus väga vähese vee ja päikesega.
Silver Mäoma

Silver Mäoma (sündinud 16. mail 1995) on Eesti jalgrattur. 2017. aasta Eesti meister eraldistardis.
Scary Kids Scaring Kids

Scary Kids Scaring Kids on Ameerika Ühendriikide "post-hardcore"'i ansambel, mis loodi 2002. aastal Arizonas Gilbertis.
82 (Tallinna bussiliin)

82 oli Tallinna kommertsbussiliin, mis ühendas Tallinna lennujaama ja reisisadamat.
Bussiliiin 82 alustas tööd 1997. aastal. Liini teenindas Tallinna Autobussikoondis marsruudil Reisisadam – Kaubamaja – Hotell Olümpia.
Liin suleti 2000. aastal.
Liin alustas tööd jälle 2010. aastal. Liini teenindas MRP Linna Liinid marsruudil Linnahalli sadam – Bussijaam – Lennujaam.
Liin suleti jälle 2012. aastal.
2. juulil 2023 kasutas numbrit 82 laulupeo ja tantsupeo buss ning oli planeeritud palju väljumisi (esimene väljumine laulupeo suunal kl 6.00 ja viimane 23.00).
Fjodor Tšesnokov

Fjodor Tšesnokov (ersa keeles "Фёдор Чесновков", 7. mai 1896 Põlkovo, Saratovi kubermang – 25. mai 1938 Saransk, Mordva ANSV) oli ersa proosa- ning näitekirjanik.
Elulugu.
Tšesnokov sündis 7. mail 1896. aastal Venemaa Keisririigis Saratovi kubermangus Põlkovo külas talupoegade perre. Ta lõpetas Põlkovo semstvokooli, seejärel 1912. aastal õppe Kutini koolis ("Кутьинское двухгодичное училище") ja töötas aastatel 1912–1913 kodukülas algkooliõpetajana.
Esimese maailmasõja ajal kutsuti ta sõja alguses armeesse. Sellele järgnenud Venemaa kodusõja ajal teenis ta 1917. aastast Punaarmee üksustes ja võttis osa lahingutest kodusõja idarindel.
1922. aastal asus Tšesnokov Moskvasse, kus omandas kõrghariduse. Ta avaldas oma loomingut sageli ajalehes Jakstere Tešte, kus ilmusid mitmed tema teosed esmakordselt. 1924. aastal lõpetas ta Punase Professuuri Instituudi kirjandusosakonna, mille järel jätkas Ida Töörahva Ülikoolis kraadiõppes.
1920. aastate algusest kuni 1932. aastani töötas ta NSV Liidu Rahvaste Keskkirjastuse Mordva osakonna toimetuses ja VK(b)P Mordva Regionaalses Komitees. Tšesnokovi, Anatoli Rjabovi ja teiste Mordva kultuuritegelaste toel loodi Mordva rahvakoolidele mitmed õpikud, näiteks "Lismaprija" ("Лисьмапря" ehk 'Allikas') 1929. aastal ja "Kolhoson kijava" ("Колхозонь киява" ehk 'Kolhoosi tee ääres') 1930. aastal, mitmetes õpikutes kasutati ka Tšesnokovi loomingut.
Aastatel 1933–1937 töötas Tšesnokov Saranskis, Mordva Kultuuri Uurimisinstituudis keele, kirjanduse ja kunsti valdkonnas vanemteadurina. Ta osales aastatel 1933–1936 mitmel mordva rahvaluule kogumise ja keeleuurimise ekspeditsioonil. 1933. aastal oli ta üks Saranskis toimunud mordva keelte ortograafia, süntaksi ja terminoloogia alase keelekonverentsi korraldajatest. 1934. aastal oli ta delegaat Nõukogude Kirjanike I Üleliidulisel Kongressil, kus tegi ettekande mordva kirjanduse kohta.
1938. aastal langes Tšesnokov suure terrori ohvriks ja ta suri samal aastal. Ta rehabiliteeriti NLKP 20. kongressil 1957. aastal.
Teosed.
Tšesnokovi kirjanduslik tegevus algas 1922. aastal, mil ilmus tema esimene jutustus "Sõre učitel" ("Сыре учитель", tõlkes 'Vana õpetaja'). Tema teoste kangelasteks olid tavaliselt töölised, teemaks olid sageli revolutsioon, kodusõda, kollektiviseerimine ja sotsialistlik igapäevaelu. Ta oli ka tuntud lasteautor.
Olulisemad teosed:
Tšesnokov oli tuntud ka näitekirjanikuna. Tema nimega on seotud draama žanri sünd ja kujunemine mordva kirjanduses. 1924. aastal ilmus koostöös teiste ersa autoritega kogumik "Erzjan Piesat" ("Эрзянь пьесат", tõlkes 'Ersa näidendid').
Kiiruskatse

Kiiruskatse on autoralli võistlusetapp, kus võistlejad läbivad etteantud marsruudi võimalikult lühikese aja jooksul. Iga võistleja stardib kiiruskatsel individuaalselt, tavaliselt minutiliste intervallidega ja nende läbimisaeg mõõdetakse. Võistluse käigus kogutud kiiruskatsete ajad liidetakse, et määrata üldine võistlustulemus. Kiiruskatse rada võib olla erineva maastikuga, olenevalt ralli toimumise asukohast. Tulemused fikseeritakse täpsusega kuni tuhandiksekundini. Kiiruskatse võib olla mõne kilomeetri kuni mitmekümne kilomeetri pikkune.
Odontia

Odontia on perekond seeni, mis kuulub lehternahkiseliste sugukonda.
Helicobasidiales

Helicobasidiales on selts kandseeni.
Helicobasidiaceae

Helicobasidiaceae on sugukond kandseeni.
Helicobasidium

Helicobasidium on perekond kandseeni.
Nõnda olen ma kuulnud

"Nõnda olen ma kuulnud" (paali keeles "evaṃ me sutaṃ;" sanskriti keeles "evaṃ mayā śrūtam") on paljude budistlike tekstide traditsiooniline algusvormel, millega vastava teksti esitaja määratleb ennast vaid suulise pärimuse vahendajaks ega pretendeeri selle autorlusele.
Esimesel budistlikul suurkogul olevat Ānanda kasutanud seda vormelit, edastades Buddha õpetusi ja nõnda kinnitades, et ta on neid kuulnud Buddhalt endalt.
Ānanda

Ānanda oli üks Buddha peamisi õpilasi.
Ta oli Šākjamuni onupoeg ja teener, kes sai sangha liikmeks juba teisel aastal pärast Buddha virgumist. Kuna ta oli kõige kauem Buddhaga koos viibinud ja tema õpetust kuulanud õpilane, siis olevat ta esimesel budismi suurkogul Rādžagrihas kandnud ette kõik, mida Buddha oli õpetanud. See sai aluseks kanoonilisele "Sutta Piṭaka"le.
Ānanda kui vahendaja osalusele budismi tekstiloomes viitab suutrate tüüpiline algus “Nõnda olen ma kuulnud...“.
GPT-4

GPT-4 (Generative Pre-trained Transformer 4) on neljas põlvkond OpenAI poolt välja töötatud keeletehnoloogia mudelitest, mis põhineb transformaatorite arhitektuuril. See järgib varasemat mudelit GPT-3 ning on loodud eesmärgiga genereerida teksti, mis järgib inimese poolt etteantud juhiseid või küsimusi. GPT-4 ametlik väljalase toimus 2023. aastal.
Arendamine ja väljalase.
GPT-4 arendamine jätkas OpenAI traditsiooni suurendada mudelite keerukust ja võimekust. Kuigi täpne teave mudeli arhitektuurse ülesehituse ja treenimisandmete mahtu kohta pole alati avalikustatud, on teada, et GPT-4 kasutab veelgi rohkem andmeid ja keerukamaid treeningumeetodeid võrreldes oma eelkäijaga, GPT-3.
Omadused.
GPT-4 omaduste hulka kuuluvad parem teksti mõistmine ja genereerimine, võime käsitleda keerulisemaid päringuid ja võimekus loomulikumalt ja kontekstitundlikumalt suhelda. Mudeli peamiseks eripäraks on selle adaptiivsus erinevates keelelistes ja stilistilistes kontekstides, mis võimaldab seda rakendada laias valikus rakendustes, alates teksti genereerimisest kuni automaatse tõlkimiseni.
Rakendused.
GPT-4 leidub laialdaselt kasutust mitmetes valdkondades, nagu näiteks:
Eetilised ja turvalisuskaalutlused.
Nagu varasemadki mudelid, toob GPT-4 esile ka mitmeid eetilisi ja turvalisusega seotud küsimusi. Teksti genereerimise võime võib kaasa tuua valeinformatsiooni leviku, autorikaitse probleemid ja privaatsusmured. OpenAI on rõhutanud vastutustundliku kasutamise tähtsust ning on implementeerinud mitmeid turvameetmeid, et piirata väärkasutust ja tagada mudeli turvalisus.
Vera Okolo

Vera Okolo (sündinud 5. jaanuaril 1985) on Nigeeria jalgpallur, kes mängib Nigeeria naiste jalgpallikoondises. Ta mängis Nigeeria naiste meistrivõistlustel Delta Queensi võistkonnas.
Mängijakarjäär.
Rahvusvaheline.
Okolo jõudis 2004. aasta olümpiakoondisse treener Isamaila Mabo soovitusel. Pärast matše nimetati ta Aafrika aasta naisjalgpalluri kandidaadiks, kuid lõpuks anti auhind Perpetua Nkwochale.
Ta mängis 2007. aastal Alžiiris ja lõi mängu võiduvärava. Okolo kuulus meeskonda, kes keeldus Alžiirist tagasi tulemast, kuni neile maksti. Nigeeriasse naastes lubati neile raha, kuid kogemused ütlesid, et need lubadused murtakse. President maksis lõpuks igale meeskonnaliikmele 1 miljon dollarit Nigeeria päritolu. 
Okolo oli seotud vaidlusega Nigeeria jalgpalliliiduga pärast seda, kui ta 2007. aastal oma kodumaa eest mängides sai vigastuse. Ta soovis Saksamaal operatsiooni, kuid tekkis vaidlus selle üle, kes selle eest maksab.
Glasuurimine (keetmine)

 
Deglaseerimine on toiduvalmistamise tehnika, mida kasutatakse pruunistunud toidujääkide eemaldamiseks pannilt. See protsess hõlmab kuuma panni vedelikuga lisamist, mis aitab lahti lasta kõigist panni põhja külge kinnitatud karamelliseeritud tükkidest. Deglaseerimise eesmärk on maitsestada kastmeid, suppe ja hautisi ning anda neile sügavam maitse. Tavaliselt kasutatakse selleks veini, puljongit või muid vedelikke. Kui kaua te panni glasuurite, sõltub retseptist ja toiduvalmistamise eesmärgist. Tegemist on olulise tehnikaga, mis aitab toidule lisada rikkalikke maitseid ja muudab selle veelgi maitsvamaks
Liha.
Kui lihatükki röstitakse, praetakse või valmistatakse pannil muul kuival kuumusel, tekib panni põhja pruunistatud suhkrute, süsivesikute ja/või valkude lade koos sulatatud rasvaga. Prantsuskeelne kulinaariatermin nende hoiuste kohta on "sucs" ,&lt;/link&gt;&lt;/link&gt; ), ladinakeelsest sõnast "succus" (mahl). 
Liha eemaldatakse ja suurem osa rasvast valatakse ära, jättes alles väikese koguse kuivatatud ja pruunistatud lihamahla. Pann pannakse tagasi tulele ja lahustina lisatakse vedelikku, näiteks köögivilja- või lihapuljongit, piiritust, veini või mahla. Piimatooteid aga glasuurimiseks ei soovitata, kuna see võib kõrgel kuumusel lisades tarduda. Lahusti võimaldab kokal kaapida panni põhjast tumedad laigud ja need lahustada, lisades panni põhjas allesjäänud pruunistunud materjali põhikastmesse. Kulinaarne termin "fond", prantsuse keeles "põhi" või "vundament", viitab sellele kastmele. (USA-s võib "fondi" kasutada ka sõnaga "sucs" . )
Maitse määrab peamiselt liha, glasuurimiseks kasutatav vedelik ja kõik lisatud maitse- või viimistlusained, nagu aroomiained, ürdid või või.
See meetod on paljude tuntud kastmete ja kastmete nurgakivi. Saadud vedelikku võib maitsestada ja serveerida iseseisvalt (mõnikord nimetatakse juks ) või aromaatsete köögiviljade (nt sibula või šalottsibula, porgandi ja selleriga ) lisamisega või kasutada supi põhjana. Kastet saab paksendada ka või sisse vahustades, lisades tärklist, näiteks jahu, maisitärklist või noolejuurt, või lihtsalt ühtlasel kuumusel hautada, et saada rikkalik ja kontsentreeritud redutseerimine.
Köögiviljad.
Deglaseerimist saab kasutada ka köögiviljade küpsetamisel, eriti nende puhul, mis on panni põhja jätnud suhkrud. Seda kasutatakse tavaliselt sibulate karamelliseerimiseks. Kuna köögiviljad ei tooda nii palju rasva, ei pea neid liigse rasva mahanõrutamiseks pannilt välja võtma. Selle asemel võib vedeliku otse pannile lisada ja segada, lastes fondi köögiviljadega kokku sulada, selle asemel et luua eraldi kastet.
Glutamiin

Glutamiin, täpsemalt L-glutamiin, on aminohape ehk üks valgu ehituskividest, mis esineb organismis justkui teiste aminohapete kaitsjana. Inimkeha on suuteline seda aminohapet tootma loomulikult inimese lihakoes, seetõttu peetakse seda ebaoluliseks.
Toiduline L-glutamiini allikaid leidub loomsetes toiduainetes, näiteks munades ja veiselihas, kuni köögiviljaallikateni, näiteks riisis või maisis. Kuna see on lihaste ülesehitamisel ülioluline, võib pärast treeningut L-glutamiini toidulisandeid tarvitada. Lisamine dieeti toob suuremat kasu neile, kellel on toidus vähem valke.
Tony McNamara (jalgpallur)

Tony McNamara (3. oktoober 1929 – 30. mai 2015) oli Inglismaa jalgpallur, kes mängis ääreründajana. Temast sai 12 kuu jooksul esimene jalgpallur, kes mängis kõigis neljas Inglismaa divisjonis, kuna ta mängis Crewe Alexandra ja seejärel Bury eest.
Surm.
NcNamara suri 30. mail 2015 pärast pikaajalist haigust Liverpoolis, olles 85-aastane.
Eesti meistrid meeste jalgratturite maanteesõidus

Eesti meistrid meeste jalgratturite maanteesõidus. Koos on loetletud grupisõidus ja eraldistardis. 
1992–.
( ) – sulgudes võitude arv
Stecchericium

Stecchericium on pilvikulaadsete seltsi kuuluv perekond seeni.
Taking Back Sunday

Taking Back Sunday on Ameerika Ühendriikide rokkansambel Long Islandilt, New Yorgist, mis loodi 1999. aastal. Nende esimene album ilmus 2002 aastal.
Eesti meistrid naiste jalgratturite maanteesõidus

Eesti meistrid naiste jalgratturite maanteesõidus. Koos on loetletud grupisõidus ja eraldistardis. 
1992–.
( ) – sulgudes võitude arv
Heartstopper

"Heartstopperi" raamatusari on Alice Osemani loodud LGBTQ+ graafiliste romaanide kogu, kuhu kuulub viis raamatut. Viimane raamat ilmus 2023. aasta detsembris. "Heartstopper" oli algselt veebikoomiks Tumblri ja Tapase keskkonnas.
Raamatusarja peategelased on Nick Nelson ja Charlie Spring, kes esimest korda ilmusid Osemani esimeses romaanis "Solitaire", mis ilmus aastal 2014. "Heartstopperi" raamatusarja on peetud heaks mitmekülgsete kvääridentiteetide esindajaks, mis ei tugine kahjustavatele stereotüüpidele, millega seostatakse paljude teiste kväärtegelastega. Raamatutes on põhiteemadeks sõprus, kapist välja tulemine ja vaimne tervis.
Webtoon ja raamatusari.
Alice Oseman lisas oma "Heartstopperi" koomiksid Webtooni platvormile 2019. aastal. 2018. aastal lõi Oseman Kickstarteri kampaania, et rahastada esimese raamatu väljaandmist. Kampaania eesmärk oli koguda 9000 naela (üle 10 000 euro) ja eesmärk täideti kahe tunniga. "Heartstopperi" esimene raamat ilmus 2019. aastal. Esimesed 2000 raamatut saatis autor isiklikult koos oma pereliikmete abiga ostjatele üle maailma kohale.
Alice Osemanil on Webtoonis üle 270 000 jälgija ja "Heartstopperi" veebikoomiksil on üle 2 miljoni jälgija ning üle 500 miljoni lugemise. "Heartstopperi" raamatud on üle maailma populaarsed – raamatuid on tõlgitud rohkem kui 30 keelde ja müüdud on üle 8 miljoni. Kolm päeva peale raamatusarja viienda osa ilmumist oli Ühendkuningriigis müüdud juba üle 60 000 eksemplari.
Viies raamat pidi olema "Heartstopperi" sarja viimane osa, kuid Alice Oseman teatas, et kuues raamat on siiski töös ja see jääb viimaseks osaks.
Tegelased ja sündmustik.
Raamatusarja peategelased on Nick ja Charlie, kes kohtuvad esimese raamatu alguses ja neist saavad sõbrad ning hiljem saab neist paar – raamatusari järgib nende armastuslugu. Mõlemad poisid õpivad Truhami koolis: Nick 11. klassis ja Charlie 10. klassis. Nad kohtuvad, kui neid klassis kõrvuti istuma pannakse, ja neist saavad kiiresti sõbrad. 
Raamatusarja kõrvaltegelased on Charlie õde Tori Spring (peategelane Osemani esimeses raamatus "Solitaire") ja Charlie sõbrad Tao Xu, Elle Argent ja Aled Last. Samuti on raamatutegelased Elle’i klassikaaslased tüdrukute koolist: Darcy Olsson ja Tara Jones. Esimeses raamatus on üks tegelane Charlie endine kallim Ben, kes ei ilmu ülejäänud raamatutes. Peale Nicki ja Charlie on raamatusarja paarid veel Tao ja Elle ning Tara ja Darcy.
Adaptatsioon.
2021. aasta aprillis teatas Oseman, et Netflixi on tulemas samanimeline telesari, mis on loodud raamatute põhjal. Peategelast Charliet mängib Joe Locke ja Nicki kehastab Kit Connor.
"Heartstopperi" sarja esimene hooaeg ilmus 2022. aastal ja see koosnes kaheksast osast. Teine hooaeg ilmus 2023. aastal ja ka see oli kaheksaosaline. 2024. aasta märtsis teatas Netflix, et „Heartstopperi“ sarja kolmas hooaeg esilinastub 2024. aasta oktoobris.
Dashboard Confessional

Dashboard Confessional on Ameerika rokkansambel Boca Ratonist, Floridast, mis asutati 1999. aastal.
Decemberunderground

"Decemberunderground" on ansambli AFI seitsmes stuudioalbum. See ilmus 2006. aasta juunis. Albumilt ilmus kolm singlit "Miss Murder", "Love Like Winter" ja "The Missing Frame".
Album debüteeris Billboard 200 edetabelis esikohal, müües esimesel ilmumisnädalal 182 000 eksemplari.
Lõbus perekond

"Lõbus perekond" on 2018. aasta detsembris esilinastunud Eesti, Venemaa ja Armeenia koostöös valminud mängufilm. 
Filmist.
Artur unistab salamahti filmitegija karjäärist, kuna tema vanaisa arvates on just Artur õige mees üle võtma perekonna veiniäri. Kui aga perekonna veiniäri ähvardab krahh eestlasest veinieksperdi hävitava kriitika tõttu, nõustub Artur sõitma Tallinna asja klattima, kus kohtub ka tema kirjutatud stsenaariumi vastu huvi tundnud produtsendiga. Ootamatult satub tema teele iseteadlik, terava keele ja plahvatusliku temperamendiga ettekandja Ingrid ja sündmused lähevad sootuks teisele rajale. Tekkinud segadustesse lisavad vürtsi Arturi sõbrad, flegmaatilisest eestlasest ja temperamentsest armeenlasest koosnev politseiniketandem, veiniblogija paranoiline naabrinaine ja üks eriti osav perekoer. Lisaks on rohkelt valearusaamu, ennatlikke otsuseid ja identiteetide segiajamisi. Temperamendid tõusevad esile ja Artur saab aru, et pilkav väljend „gorjatšie estonskie parni“ võib ju kehtida kohalike eesti kuttide, kuid kindlasti mitte Ingridi kohta. 
Osatäitjad.
ja teised.
American Airlinesi lend 11

American Airlinesi lend 11 oli American Airlines'i riigisisene lend Bostonist Los Angelesse, mille kaaperdasid viis al-Qaeda terroristi 11. septembri hommikul 2001 osana 11. septembri rünnakutest. Kaaperdatud reisilennuk rammiti tahtlikult vastu New Yorgis asunud Maailma Kaubanduskeskuse (WTC) kompleksi Põhjatorni, tappes kõik lennuki pardal olnud inimesed ning lisaks hukkus kokku rohkem kui tuhat pilvelõhkujas viibinud inimest. See oli 11. septembri rünnakutest kõige ohvriterohkem ning maailma ajaloo kõige ohvriterohkem terrorirünnak.
Lennuk väljus kell 07.59. Mitte rohkem kui 15 minutit pärast õhkutõusmist vigastasid kaaperdajad kahte inimest, tapsid ühe ja tungisid lennuki kabiini, sundides reisijaid ja meeskonnaliikmed lennuki salongi tagumisse otsa. Ründajad said kiiresti jagu lennuki kaptenist ja piloodist, võimaldades lennuki juhtimise üle võtta juhtkaaperdajal Mohamed Attal, kes oli õppinud lennundust. Lennujuhid kahtlustasid, et lennukiga on midagi valesti, kuna piloodid ei vastanud enam kutsungitele. Nad mõistsid, et lennuk oli kaaperdatud, kui kuulsid Atta käske reisijatele, mille ta ekslikult edastas reisijate asemel lennujuhtidele. 
Atta lendas lennukiga kohaliku aja järgi 8.46 WTC Põhjatorni, tabades hoonet vahemikus 93. kuni 99. korruseni. Kokkupõrget nägid pealt paljud inimesed New Yorgi ja lähedalasuva New Jersey osariigi tänavatel, kuid selle salvestasid vähesed videokaamerad. New Yorgi päästjatest dokumentaalfilmi teinud Jules Naudet jäädvustas ainsa teadaoleva video, millel on lennuki kokkupõrge hoonega selgelt näha. Meedia hakkas kiiresti juhtunut kajastama ja esialgu oletati, et tegemist on õnnetusega.
Lennuki tekitatud kahju ja sellest süttinud tulekahjud põhjustasid samal hommikul kell 10.28 Põhjatorni kokkuvarisemise, mille tulemusel hukkus veel sadu inimesi. Kompleksi lammutamisel ja taastamisel leiti lennuki pardal viibinud inimeste fragmente, kuid paljude lennul viibinud isikute säilmeid pole kunagi leitud.
Bestseller

Bestseller ehk menuk on suure läbimüügiga raamat või plaat. Esimest korda tuli see sõna kasutusele 20. sajandi alguses Ameerika Ühendriikides. Ühendriikide kõige kuulsamad raamatute bestsellerite edetabelite koostajad on Publishers Weekly, USA Today, Amazon.com, IndieBound ja The New York Times.
New York Timesi bestsellerite edetabel.
New York Timesi bestsellerite edetabel on üks tuntumaid menukite loendeid. Sellesse pääsemine võib suurendada raamatute müügihinda, eriti uute kirjanike välja antud teoste puhul. New York Timesi bestsellerite edetabeleid tehakse müüginumbrite põhjal iga nädal ja esimene bestsellerite loend ilmus 9. augustil 1942. aastal.
New York Times koostab bestsellerite edetabelid kümnete tuhandete poodide läbimüügi põhjal. Poodide hulka kuuluvad peale raamatupoodide ka kaubanduskeskused, internetipoed, ülikoolipoed ja ajalehekioskid. Müüdud toodetena võetakse arvesse ainult lõpule viidud tehinguid.
Publishers Weekly bestsellerite loend.
Publishers Weekly on raamatutega seotud uudiseid kajastav rahvusvaheline ajaleht, mis loodi 1872. aastal. Selle esimene bestsellerite loend ilmus aastal 1912. Publishers Weekly loob ja uuendab mõnda bestselleri nimekirja iga nädal ning teisi tihedamalt või vastavalt vajadusele. Nimistute koostamisel kasutatakse BookScani andmeid, sama teenust rakendavad ka paljud kirjastajad. Publishers Weekly jaotab saadud andmed kolme kategooria alusel: formaat, eri vanusekategooriad ja žanr.
Publishers Weekly on avaldanud aastatel 2004–2021 ilmunud bestsellerite edetabeli. Esikolmikus on J. K. Rowlingu raamatud "Harry Potter ja surma vägised" ja "Harry Potter ja segavereline prints" ning E. L. Jamesi raamat "Viiskümmend halli varjundit" (2012).
Eesti bestsellerite edetabelid.
Eesti bestsellerite edetabelid on esitatud Eesti raamatupoodide, näiteks Apollo, Rahva Raamatu ja Krisostomuse veebilehtedel.
Apollo avalehel on edetabelid mitme kategooria kohta (ka väljaspool kirjandust), kus on esitatud 20 kõige müüdumat toodet. Apollo toob välja ka rahva valitud lemmikraamatud.
Rahva Raamat koostab iganädalasi edetabeleid raamatute esikümnest kõigis keeltes, lisaks eraldi eesti, vene ja inglise keeles. Veebilehelt leiab ka lauamängude ja kingituste bestsellerid.
Krisostomuse bestsellerite veebilehel on välja toodud New York Timesi ja Publishers Weekly bestsellerite edetabelid ning Ühendkuningriigi 50 parimat raamatut ja e-raamatute paremikud.
Tsitaadid.
1963. aastal kirjutas Ian Fleming ühes oma essees sellest, kuidas kirjutada üks põnevusraamat nii, et sellest saaks bestseller:
"Bestselleri jaoks on ainult üks retsept ja see on lihtne. Peate panema lugeja lehte pöörama. Loetud bestselleritele tagasi vaadates leiate, et neil kõigil on see omadus. Te lihtsalt "peate" lehte pöörama."
Ursula Zimmermann

Ursula Zimmermann (sündinud 31. detsembril 1977 Tartus) on eesti koolitaja, terapeut, kirjanik ja tõlkija.
Haridus.
Ta on lõpetanud Tartu Raatuse Gümnaasiumi ja Tartu Ülikoolis võrdleva rahvaluule eriala, hiljem gestaltpraktiku baasväljaõppe ja pereterapeudi II astme pädevusväljaõppe.
Tööalane tegevus.
Ta on töötanud aastaid kultuuri- ja kirjastusevaldkonnas, korraldanud ja aidanud kaasa mitmete teiste suurürituste korraldustiimides. Palju aastaid tutvustas ta Eestit saksakeelse giidina turistidele ja välisdelegatsioonidele. Ta on osalenud tõlgi ja tõlkijana mitmete dokumentaalfilmiprojektide juures ja töötanud õpetajana koolis.
Looming.
Ta on teinud pikaaegset kaastööd ajakirjadele ja ajalehtedele, peamiselt psühholoogia valdkonnas. Ta on paljude raamatute koostaja, toimetaja, tõlkija ja kaasautor. Tema isiklikud autoriraamatud on:
"Kiripuu" (2015), "Armastuse aastaring" (2018), "Teekond rõõmu. Aus kogemuslugu Sisemise Lapse tervendamisest" (2024).
Koos Lauri Vahtrega on ta kirjutanud raamatu "From Estonia with love" (2019). Ta on esinenud oma loominguga ka Austrias ja Saksamaal ja tema luuletusi on tõlgitud saksa keelde.
Tema tõlkest (eesti-saksa, saksa-eesti) on ilmunud "Päikest ida pool", "Mond liegt in meinem Blut", "Naturfaszination im Laufe des Jahres", "Sa oled üks meist. Süsteemseid lahendusi õpetajatele, õpilastele ja lastevanematele", "Traumapedagoogika. Uus võimalus uutmoodi".
Ebenfurth

Ebenfurth on linn "(Stadtgemeinde)" Austrias Alam-Austria liidumaal Wiener Neustadti maaringkonnas.
2010. aastal ostsid Serbia folklaulja Dragana Mirković ja tema abikaasa Toni Bijelić Ebenfurthi lossi, kus nad nüüd elavad.
Eggendorf

Eggendorf on vald "(Gemeinde)" Austrias Alam-Austria liidumaal Wiener Neustadti maaringkonnas.
Felixdorf

Felixdorf on vald "(Marktgemeinde)" Austrias Alam-Austria liidumaal Wiener Neustadti maaringkonnas.
Gutenstein

Gutenstein on vald "(Marktgemeinde)" Austrias Alam-Austria liidumaal Wiener Neustadti maaringkonnas.